stanford-oval/wikipedia huggingface dataset:
อิมแพ็ก เรสต์ลิง
แชมเปี้ยน > ตำแหน่งอื่นๆ

| ตำแหน่ง | ผู้ชนะ | วันที่ชนะ | รายการ | ผู้ชนะก่อนหน้า |
| --- | --- | --- | --- | --- |
| ควีนออฟเดอะเคจ | โอดีบี | 19 เมษายน, 2009 | ล็อกดาวน์ (2009) | ร็อกซ์ซี่ เลฟออกซ์ (ล็อกดาวน์ (2008)) |
| คิงออฟเดอะเมาน์เทน | เคิร์ต แองเกิล | 21 มิถุนายน, 2009 | สแลมมิเวอรซารี่ (2009) | ซามัว โจ (สแลมมิเวอรซารี่ (2008)) |
| เอ็กซ์ ดิวิชั่น คิงออฟเดอะเมาน์เทน | ซุยไซด์ | 21 มิถุนายน, 2009 | สแลมมิเวอรซารี่ (2009) | แคซ (5 มิถุนายน, 2008 ในรายการอิมแพคต์!) |
ตราสัญลักษณ์

โลโก้ยุคแรกของ NWA: Total Nonstop Action (NWA-TNA) (2002 - 2003)
โลโก้ของ Total Nonstop Action Wrestling (TNA) (2003 - 2009)
โลโก้อีกรูปแบบหนึ่งของ Total Nonstop Action Wrestling (TNA) ในระบบ HD (2008 - 2010)
โลโก้ของ Total Nonstop Action Wrestling (TNA) (2010 - 2011,2012 - มีนาคม 2017)
โลโก้ของ Total Nonstop Action Wrestling (TNA) (2011 - 2012)
โลโก้ของ Impact Wrestling หลังจากที่เปลี่ยนชื่อมาจาก Total Nonstop Action Wrestling (TNA) (มีนาคม 2017 - มิถุนายน 2017 ,กันยายน 2017 - 2018)
โลโก้ของ Impact Wrestling หลังจากที่เปลี่ยนชื่อมาจาก Total Nonstop Action Wrestling (TNA) (มิถุนายน 2017 - กันยายน 2017)
โลโก้ของ Global Force Wrestling (GFW) หลังจากที่เปลี่ยนชื่อมาจาก Impact Wrestling (มิถุนายน 2017 - กันยายน 2017)
โลโก้ของ Impact Wrestling (2018 - 2019)
โลโก้ของ Impact Wrestling (2019 - ปัจจุบัน)
ดูเพิ่ม

รายชื่อเพย์-เพอร์-วิวของทีเอ็นเอ
รายชื่อศิษย์เก่าของทีเอ็นเอ
แหล่งข้อมูลอื่น

TNAwrestling.com เก็บถาวร 2007-02-17 ที่ เวย์แบ็กแมชชีน
TNAliveevents.com เก็บถาวร 2010-09-19 ที่ เวย์แบ็กแมชชีน
TNAeuro.com เก็บถาวร 2010-03-02 ที่ เวย์แบ็กแมชชีน
TNAeurostore.com เก็บถาวร 2017-07-20 ที่ เวย์แบ็กแมชชีน
TNAondemand.com
TNA Figure Collection Database[ลิงก์เสีย]
TNA Title Histories
TNA at Facebook
TNA[ลิงก์เสีย] at Livestream
TNA at Twitter
TNA at YouTube
ShopTNA.com
German TNA Community[ลิงก์เสีย]
Jeff Jarrett, หนึ่งในผู้ร่วมก่อตั้งสมาคม Impact Wrestling (เดิมคือ TNA), Hall of Famer และอดีตแชมป์โลก NWA 6 สมัย
Dixie Carter ประธานบริษัทของสมาคม TNA ในช่วงปี 2002–2017
เวทีมวยปล้ำหกเหลี่ยมของทีเอ็นเอซึ่งในปี 2010 ได้ยกเลิกใช้แล้ว
คณะวิศวกรรมศาสตร์ มหาวิทยาลัยกรุงเทพ

| --- | --- |
School of Engineering, Bangkok University

ชื่อย่อ: วศ. / EN
คติพจน์: มุ่งพัฒนาวิชาการ สร้างสรรค์นวัตกรรม ล้ำหน้าเทคโนโลยี (ทางการ)   C + E + T (ไม่เป็นทางการ)
สถาปนา: พ.ศ. 2536 (อายุ 31 ปี)
สังกัดการศึกษา: มหาวิทยาลัยกรุงเทพ (วิทยาเขตรังสิต)
คณบดี: ผศ.ดร.วิศาล พัฒน์ชู
ที่อยู่: มหาวิทยาลัยกรุงเทพ วิทยาเขตรังสิต   เลขที่ 9/1 หมู่5 ถนนพหลโยธิน ตำบลคลองหนึ่ง อำเภอคลองหลวง จังหวัดปทุมธานี 12120
วารสาร: วิศวกรรมสาร มกท.   (Bangkok University Engineering Journal)
เพลง: ดู บทเพลงประจำคณะวิชา
สี:   สีแดงเลือดหมู
มาสคอต: เฟือง (Gear)
สถานปฏิบัติ: อาคาร B4
เว็บไซต์: www.bu.ac.th/th/engineering

เชิงอรรถ / อ้างอิง   
คณะวิศวกรรมศาสตร์ มหาวิทยาลัยกรุงเทพ เป็นหน่วยงานในระดับคณะวิชา ภายใต้สังกัดมหาวิทยาลัยกรุงเทพ ก่อตั้งขึ้นเมื่อปี พ.ศ. 2536 เพื่อตอบสนองต่อความต้องการวิศวกรของประเทศไทยในเวลานั้น โดยทำการเปิดสอนในสาขาวิชาวิศวกรรมอิเล็กทรอนิกส์เป็นสาขาแรก ซึ่งในภายหลังได้ทำการเปลี่ยนชื่อมาเป็นสาขาวิชาวิศวกรรมอิเล็กทรอนิกส์และโทรคมนาคม โดยหลักสูตรการศึกษาของทางคณะวิชาได้ผ่านการรับรองมาตรฐานการศึกษาจากสำนักงานคณะกรรมการข้าราชการพลเรือน (กพ.), สำนักงานคณะกรรมการการอุดมศึกษา (สกอ.), สำนักงานรับรองมาตรฐานและประเมินคุณภาพการศึกษา (สมศ.) และสภาวิศวกร
ประวัติศาสตร์

คณะวิศวกรรมศาสตร์ มหาวิทยาลัยกรุงเทพ ก่อตั้งเมื่อปี พ.ศ.2536 เพื่อตอบสนองต่อความเจริญก้าวหน้าของประเทศ โดยตระหนักถึงบทบาทในการผลิตวิศวกรที่มีคุณภาพ มีความรู้ ทักษะ และความสามารถในการประกอบอาชีพอย่างสมบูรณ์ เพียบพร้อมด้วยจริยธรรมและคุณธรรมตลอดจนเป็นผู้ที่มีจรรยาบรรณต่อวิชาชีพของตน เพื่อเป็นกำลังที่มีค่าต่อสังคมและประเทศชาติ คณะวิศวกรรมศาสตร์ มหาวิทยาลัยกรุงเทพ ได้รับการรับรองมาตรฐานการศึกษาจากสำนักงานคณะกรรมการการอุดมศึกษา (สกอ.) สภาวิศวกร ปัจจุบันเปิดทำการสอนทั้งในระดับปริญญาตรี ปริญญาโท และปริญญาเอก ในสาขาวิชาต่างๆ คือ
ระดับปริญญาตรี 4 สาขาวิชา คือ
สาขาวิชาวิศวกรรมไฟฟ้า (Electrical Engineering)
สาขาวิชาวิศวกรรมคอมพิวเตอร์และหุ่นยนต์ (Computer and Robotics Engineering)
สาขาวิชาวิศวกรรมมัลติมีเดียและเอ็นเตอร์เทนเมนต์ (Multimedia and Entertainment Engineering)
สาขาวิชาวิศวกรรมปัญญาประดิษฐ์และวิทยาการข้อมูล (Artificial Intelligence Engineering and Data Science)
ระดับปริญญาโท
Master of Engineering in Electrical & Computer Engineering (International Program)
ระดับปริญญาเอก
D.Eng. in Electrical and Computer Engineering (International Program)
ประวัติศาสตร์ > การก่อตั้งคณะวิชา

| ปีการศึกษา | การดำเนินงาน |
| --- | --- |
2536: ก่อตั้งคณะวิศวกรรมศาสตร์ และเปิดรับนักศึกษาในระดับปริญญาบัณฑิต 1 สาขาวิชา ได้แก่ สาขาวิชาวิศวกรรมอิเล็กทรอนิกส์ (Electronics Engineering) หลักสูตร 4 ปี
2537: เปิดรับนักศึกษาในระดับปริญญาบัณฑิต สาขาวิชาวิศวกรรมไฟฟ้า (Electrical Engineering) หลักสูตร 4 ปี
2546: เปิดรับนักศึกษาในระดับปริญญาบัณฑิต สาขาวิชาวิศวกรรมคอมพิวเตอร์ (Computer Engineering) หลักสูตร 4 ปี
2547: เปิดรับนักศึกษาในระดับปริญญาบัณฑิต สาขาวิชาวิศวกรรมมัลติมีเดียและระบบอินเทอร์เน็ต (Multimedia and Internet System Engineering) หลักสูตร 4 ปี
: ปรับเปลี่ยนชื่อสาขาวิชาวิศวกรรมอิเล็กทรอนิกส์ (Electronics Engineering) มาเป็น สาขาวิชาวิศวกรรมอิเล็กทรอนิกส์และโทรคมนาคม (Electronics and Telecommunications Engineering) หลักสูตร 4 ปี
: เปิดทำการเรียนการสอนในโครงการ Double degree หลักสูตร 5 ปี โดยแบ่งเป็นการศึกษาในหลักสูตรวิศวกรรมศาสตรบัณฑิต ระยะเวลา 4 ปี และหลักสูตรบริหารธุรกิจมหาบัณฑิต ระยะเวลา 1 ปี
: เปิดทำการเรียนการสอนในระดับปริญญาบัณฑิต หลักสูตรต่อเนื่อง 3 ปี สำหรับการเทียบโอนคุณวุฒิจากผู้ที่ทำการศึกษาจบในหลักสูตรประกาศนียบัตรวิชาชีพชั้นสูง หรือเทียบเท่า
2556: ปรับเปลี่ยนชื่อสาขาวิชาวิศวกรรมอิเล็กทรอนิกส์และโทรคมนาคม (Electronics and Telecommunications Engineering) กลับมาเป็น สาขาวิชาวิศวกรรมอิเล็กทรอนิกส์ (Electronics Engineering)
2560: ยกเลิกทำการเรียนการสอนในโครงการ Double degree หลักสูตร 5 ปี
: ยกเลิกทำการเรียนการสอนในระดับปริญญาบัณฑิต หลักสูตรต่อเนื่อง 3 ปี
: ปรับเปลี่ยนชื่อสาขาวิชาวิศวกรรมคอมพิวเตอร์ (Computer Engineering) มาเป็น สาขาวิชาวิศวกรรมคอมพิวเตอร์และหุ่นยนต์ (Computer and Robotics Engineering) หลักสูตร 4 ปี
: ปรับเปลี่ยนชื่อสาขาวิชาวิศวกรรมมัลติมีเดียและระบบอินเทอร์เน็ต (Multimedia and Internet System Engineering) มาเป็น สาขาวิชาวิศวกรรมมัลติมีเดียและเอ็นเตอร์เทนเมนต์ (Multimedia and Entertainment Engineering) หลักสูตร 4 ปี
: เปิดรับนักศึกษาในระดับปริญญามหาบัณฑิต และปริญญาดุษฎีบัณฑิต สาขาวิชาวิศวกรรมไฟฟ้าและคอมพิวเตอร์ (หลักสูตรนานาชาติ) (Electrical and Computer Engineering)
2562: ยกเลิกทำการเรียนการสอนในระดับปริญญาบัณฑิต สาขาวิชาวิศวกรรมอิเล็กทรอนิกส์ (Electronics Engineering) หลักสูตร 4 ปี
: เปิดรับนักศึกษาในระดับปริญญาบัณฑิต สาขาวิชาวิศวกรรมปัญญาประดิษฐ์และวิทยาการข้อมูล (Artificial Intelligence Engineering and Data Science) หลักสูตร 4 ปี
แต่เดิมในช่วงเวลาที่เริ่มก่อตั้ง คณะวิศวกรรมศาสตร์ มหาวิทยาลัยกรุงเทพ ได้เปิดทำการเรียนการสอนในสาขาวิชาเดียว ได้แก่ สาขาวิชาวิศวกรรมอิเล็กทรอนิกส์ ซึ่งในภายหลังได้ทำการปรับเปลี่ยนชื่อหลักสูตรให้กลายมาเป็นสาขาวิชาวิศวกรรมอิเล็กทรอนิกส์และโทรคมนาคม และในช่วงเวลาต่อมาจึงได้ทำการปรับเปลี่ยนหลักสูตรต่างๆของทางคณะวิชาให้เข้ากับยุคสมัย เพื่อที่จะทำให้บุคลากรภายในคณะวิศวกรรมศาสตร์ได้สร้างคุณประโยชน์อย่างสูงที่สุดต่อสังคมจนก่อให้เกิดการพัฒนาหลักสูตรภายในคณะวิชามาตลอดจวบจนระยะเวลาปัจจุบัน โดยมหาวิทยาลัยกรุงเทพเป็นสถาบันอุดมศึกษาแห่งแรกภายในประเทศไทยที่ได้ทำการเปิดสอนในสาขาวิชาวิศวกรรมมัลติมีเดียและระบบอินเทอร์เน็ต ซึ่งในภายหลังได้ทำการปรับเปลี่ยนชื่อหลักสูตรมาเป็นสาขาวิชาวิศวกรรมมัลติมีเดียและเอ็นเตอร์เทนเมนต์
การบริหารและการจัดการ > ภาควิชาและหน่วยงาน

คณะวิศวกรรมศาสตร์ มหาวิทยาลัยกรุงเทพ เป็นหน่วยงานในระดับคณะวิชา จึงทำให้มีการจัดการภายในเสมือนเป็นระบบองค์กรหนึ่ง ซึ่งแยกย่อยออกมาจากทางมหาวิทยาลัยกรุงเทพ (หน่วยงานในกำกับของมหาวิทยาลัย) ส่งผลให้มีสาขาวิชา, หลักสูตร, รวมไปถึงหน่วยงาน และสถานที่ทำการ เป็นของตนเอง โดยมีขอบเขตหน้าที่ในการรับผิดชอบส่วนต่างๆภายในคณะวิชาด้วยบุคลากรภายในองค์กรเอง แต่ยังคงได้รับความช่วยเหลือทั้งในด้านงบประมาณ, การจัดการเรียนการสอน, บุคลากรทางการศึกษา รวมไปถึงสถานที่ในการปฏิบัติกิจกรรมต่างๆภายในคณะวิชาเพิ่มเติม โดยขอบเขตหน้าที่ในความรับผิดชอบของทางคณะวิศวกรรมศาสตร์ มหาวิทยาลัยกรุงเทพ สามารถแบ่งออกแยกย่อยได้ดังนี้
คณะวิศวกรรมศาสตร์ มหาวิทยาลัยกรุงเทพ มีสาขาวิชาในสังกัด 6 สาขาวิชา ได้แก่
สาขาวิชาวิศวกรรมอิเล็กทรอนิกส์และโทรคมนาคม เริ่มต้น พ.ศ. 2536 (ปัจจุบันทางมหาวิทยาลัยได้ยุติการเรียนการสอนในสาขาวิชาดังกล่าวเป็นที่เรียบร้อยแล้ว)
สาขาวิชาวิศวกรรมไฟฟ้า เริ่มต้น พ.ศ. 2537
สาขาวิชาวิศวกรรมคอมพิวเตอร์และหุ่นยนต์ เริ่มต้น พ.ศ. 2546 (แต่เดิมชื่อสาขาวิชาวิศวกรรมคอมพิวเตอร์)
สาขาวิชาวิศวกรรมมัลติมีเดียและเอ็นเตอร์เทนเมนต์ เริ่มต้น พ.ศ. 2547 (แต่เดิมชื่อสาขาวิชาวิศวกรรมมัลติมีเดียและระบบอินเทอร์เน็ต)
สาขาวิชาวิศวกรรมไฟฟ้าและคอมพิวเตอร์ (หลักสูตรนานาชาติ) เริ่มต้น พ.ศ. 2560
สาขาวิชาวิศวกรรมปัญญาประดิษฐ์และวิทยาการข้อมูล เริ่มต้น พ.ศ. 2562
คณะวิศวกรรมศาสตร์ มหาวิทยาลัยกรุงเทพ มีหน่วยงานในสังกัด 5 หน่วยงาน ได้แก่
ศูนย์คอมพิวเตอร์ (วิทยาเขตรังสิต)
ศูนย์วิจัยออปโตอิเล็กทรอนิกส์ คมนาคมการสื่อสาร และระบบคอมพิวเตอร์ (BU-CROCCS)
Bangkok University - Innovative Technology Unit (BU - ITU) (ปัจจุบันได้ทำการปรับเปลี่ยนชื่อศูนย์วิจัยมาเป็น Bangkok University - Multimedia Intelligent Technology (BU - MIT)
ศูนย์วิจัยนวัตกรรม
สภานักศึกษาคณะวิศวกรรมศาสตร์ มหาวิทยาลัยกรุงเทพ
การบริหารและการจัดการ > อันดับและมาตรฐานของคณะวิชา

ดูเพิ่ม: มหาวิทยาลัยกรุงเทพ § การจัดอันดับมหาวิทยาลัย, และ สภาวิศวกร § จากก.ว.มาเป็นสภาวิศวกร
หลักสูตรที่คณะวิศวกรรมศาสตร์ได้รับการเปิดการเรียนการสอนจากทางมหาวิทยาลัยกรุงเทพ ได้ผ่านการรับรองมาตรฐานการศึกษาจากสำนักงานคณะกรรมการข้าราชการพลเรือน (กพ.), สำนักงานคณะกรรมการการอุดมศึกษา (สกอ.), สำนักงานรับรองมาตรฐานและประเมินคุณภาพการศึกษา (สมศ.) และสภาวิศวกร โดยนักศึกษาที่ได้สำเร็จการศึกษาตามหลักสูตรของแต่ละสาขาวิชาในแต่ละระดับปริญญา ของคณะวิศวกรรมศาสตร์ มหาวิทยาลัยกรุงเทพ สามารถเข้ารับการสอบคัดเลือกเพื่อขอใบอนุญาตประกอบวิชาชีพวิศวกรรมควบคุม ตามพระราชบัญญัติวิศวกร พ.ศ. 2542 เพื่อประกอบวิชาชีพวิศวกรได้
โครงการแข่งขันสิ่งประดิษฐ์
| --- | --- |
TPA Robot Contest 
Global – Engineering
RoBoCon Robotics Engineering : 1 (2542)
: Best Performance Award (2542)
: 2 (2541)
อาทิเช่น โครงการของนักศึกษา คณะวิศวกรรมศาสตร์ โดยได้รับรางวัลรองชนะเลิศ จากการแข่งขันหุ่นยนต์ในงาน TPA Robocon '98 ซึ่งจัดโดยสมาคมส่งเสริมเทคโนโลยี (ไทย-ญี่ปุ่น) อีกทั้งยังได้รับรางวัลชนะเลิศ (Winner) และรางวัล Best Performance ในฐานะทีมตัวแทนจากประเทศไทยในการแข่งขันประดิษฐ์หุ่นยนต์ระดับนานาชาติจากงาน TPA RoBoCon '99 ณ ประเทศญี่ปุ่น ซึ่งนับเป็นชัยชนะครั้งแรกของประเทศไทยในเวทีสากล และเพื่อเป็นการพัฒนาศักยภาพผู้นำนักศึกษา ทางมหาวิทยาลัยได้จัดโครงการอบรมสัมมนาผู้นำนักศึกษาประจำปีโดยมีจุดประสงค์ที่จะเสริมสร้างทักษะแก่นักศึกษาที่ทำหน้าที่เป็นตัวแทนของชมรม คณะวิชา และโครงการกิจกรรมต่างๆ เพื่อส่งเสริมให้นักศึกษาสามารถทำกิจกรรมร่วมกับผู้อื่นได้อย่างมีประสิทธิภาพทั้งกิจกรรมภายในสถาบัน และการเข้าร่วมกิจกรรมระหว่างสถาบันอื่นๆ
การจัดอันดับความนิยมตามคณะวิชาและประเภทสถาบันอุดมศึกษาโดย TER
| --- | --- |
TTU National University Popularity Rankings by Subjects 
 National - Engineering (Private University) 
TER Engineering: 1 (2563)

ผลการจัดอันดับความนิยมโดยแยกตามคณะวิชาและประเภทมหาวิทยาลัย โดย สถาบันจัดอันดับทางด้านการศึกษา (ประเทศไทย) หรือThailand Education Ranking (TER) พบว่าคณะวิศวกรรมศาสตร์ มหาวิทยาลัยกรุงเทพ ได้รับการจัดอันดับความนิยมให้อยู่ในลำดับที่ 1 สำหรับคณะวิศวกรรมศาสตร์ ในสังกัดสถาบันอุดมศึกษาเอกชน ประจำปี พ.ศ. 2563 โดยเกณฑ์ในการจัดอันดับจะทำการพิจารณาจากความนิยมของคะแนนโหวตจากนักเรียน นักศึกษา และประชาชน ในทั่วประเทศไทย โดยการเก็บข้อมูลจะแบ่งตามหมวดหมู่คำถามสำหรับความสนใจของตัวผู้เรียน และเก็บข้อมูลโดยแบ่งตามกลุ่มประเภทของสถาบันอุดมศึกษา ซึ่งจะทำการเก็บข้อมูลและประกาศผลปีละ 1 ครั้ง โดยทำการเก็บข้อมูลในระหว่างเดือนมีนาคม ถึง เดือนธันวาคม ในปีที่ทำการจัดอันดับ และจะทำการประกาศผลการจัดอันดับในระหว่างเดือนมกราคม ถึง เดือนกุมภาพันธ์ ในปีถัดไป
การจัดอันดับตามสาขาวิชาโดย QS, THE, SIR และ ARWU
ผลการประเมินคุณภาพภายในและภายนอกสถานศึกษาโดย สกอ. และ สมศ.
บทความหลัก: อันดับสถาบันอุดมศึกษาในประเทศไทยโดยสำนักงานคณะกรรมการการอุดมศึกษา § แบ่งตามสาขา
ดูเพิ่ม: สำนักงานรับรองมาตรฐานและประเมินคุณภาพการศึกษา (องค์การมหาชน) § อำนาจหน้าที่
สถานที่สำคัญภายในคณะวิชา

บทความหลัก: มหาวิทยาลัยกรุงเทพ § สถานที่สำคัญ
ภายในคณะวิศวกรรมศาสตร์ มหาวิทยาลัยกรุงเทพ มีสถานที่สำคัญต่างๆ ดังนี้
สถานที่สำคัญภายในคณะวิศวกรรมศาสตร์ มหาวิทยาลัยกรุงเทพ
อาคารคณะวิศวกรรมศาสตร์ มหาวิทยาลัยกรุงเทพ (อาคาร B4)
สวนอาหารคณะวิศวกรรมศาสตร์ มหาวิทยาลัยกรุงเทพ
บุคคล

บทความหลัก: รายนามบุคคลจากมหาวิทยาลัยกรุงเทพ
คณะวิศวกรรมศาสตร์ มหาวิทยาลัยกรุงเทพ ได้ทำการผลิตบุคลากรทางด้านวิศวกรรม ทั้งในระดับปริญญาบัณฑิต ปริญญามหาบัณฑิต และปริญญาดุษฎีบัณฑิต โดยมีคณาจารย์และศิษย์เก่ามากมายที่ได้สร้างชื่อเสียงและผลงานให้แก่มหาวิทยาลัย ทั้งในระดับชาติ และระดับนานาชาติ อาทิเช่น วิศวกร, นักวิทยาศาสตร์ หรือนักวิจัย ซึ่งนอกจากนี้ยังมีในส่วนของคณาจารย์ ที่ได้ทำการดำรงตำแหน่งคณบดี ตั้งแต่ก่อตั้งจวบจนระยะเวลาปัจจุบัน โดยสามารถจำแนกแยกย่อยรายนามบุคคลสำคัญแต่ละบุคคลให้อยู่ในประเภทต่างๆ ได้ดังนี้
บุคคล > ศิษย์เก่าดีเด่น

นับตั้งแต่การก่อตั้งคณะวิศวกรรมศาสตร์ขึ้นจวบจนช่วงระยะเวลาปัจจุบัน ศิษย์เก่าดีเด่นภายในคณะวิศวกรรมศาสตร์ มหาวิทยาลัยกรุงเทพ ที่ได้รับการยืนยันจากทางด้านมหาวิทยาลัยกรุงเทพ มีรายนามทั้งหมดดังนี้
| คำนำหน้านาม | รายนาม | สาขา/ปีที่เข้า | เกียรติประวัติ | อ้างอิง |
| --- | --- | --- | --- | --- |
|  | บุลากร แก้วฉาย |  | ผู้ให้คำปรึกษาในด้านภาษาอาบัป |  |
|  | สุนันทา สมใจ |  | อดีตวิศวกรเครื่องมือและโครงการ |  |
|  | อภิสิทธ์ อุคำ | สาขาวิชาวิศวกรรมคอมพิวเตอร์ / พ.ศ. 2556 | อดีตนักพัฒนาซอฟต์แวร์ บริษัท พีทีที ดิจิตอล โซลูชั่น จำกัด และบริษัท ไทยเบฟเวอเรจ จำกัด (มหาชน) |  |
|  | ภาริดา หมั่นทุ่ง | สาขาวิชาวิศวกรรมคอมพิวเตอร์ | วิศวกรระบบ บริษัท ซอฟต์แบงก์ เทเลคอม (ประเทศไทย) |  |
|  | เกตุวดี บุญนาค |  | นักวิเคราะห์ระบบอาวุโส บริษัท ทรูมูฟ เอช ยูนิเวอร์แซล คอมมิวนิเคชั่น จำกัด |  |
|  | ศุภฤกษ์ หนูเจริญ |  | ผู้ร่วมก่อตั้งและอดีตผู้อำนวยการ บริษัท ดิจิเดย์ จำกัด |  |
|  | ปิยพงศ์ เปรมวรานนท์ | สาขาวิชาวิศวกรรมอิเล็กทรอนิกส์ / พ.ศ. 2538 | ผู้ช่วยนักวิจัย ห้องปฏิบัติการยานยนต์ หน่วยวิจัยเทคโนโลยีคอมพิวเตอร์ช่วย ศูนย์เทคโนโลยีโลหะและวัสดุแห่งชาติ และได้รับรางวัลนักเทคโนโลยีดีเด่น ในปี พ.ศ. 2550 กลุ่มนักเทคโนโลยีดีเด่น “กลุ่มเทคโนโลยีการคำนวณเพื่อวิเคราะห์และออกแบบทางวิศวกรรม” |  |
บุคคล > คณาจารย์ดีเด่น

นับตั้งแต่การก่อตั้งคณะวิศวกรรมศาสตร์ขึ้นจวบจนช่วงระยะเวลาปัจจุบัน คณาจารย์ดีเด่นภายในคณะวิศวกรรมศาสตร์ มหาวิทยาลัยกรุงเทพ ที่ได้รับการยืนยันจากทางด้านมหาวิทยาลัยกรุงเทพ มีรายนามทั้งหมดดังนี้
| คำนำหน้านาม | รายนาม | สาขา | เกียรติประวัติ | อ้างอิง |
| --- | --- | --- | --- | --- |
|  | ณัฐวุฒิ เลื่อนไธสง | วิศวกรรมมัลติมีเดียและระบบอินเทอร์เน็ต | ผู้ร่วมก่อตั้ง Be>our>friend Studio (Thailand) และได้รับรางวัล Best of 2003 - 2004 สาขา Interactive Best of 2003 - 2004 Category : Interactive, web-site design For : Self - Promotion Title : Passion of Bangkok2 จากการมอบรางวัล B.A.D Awards ซึ่งจัดขึ้นโดยสมาคมผู้กำกับศิลป์บางกอก หรือ B.A.D (Bangkok Arts Directors' Association) |  |
| รองศาสตราจารย์ ดร. | ณัฐภพ  นิ่มปิติวัน | สาขาวิชาวิศวกรรมไฟฟ้าและอิเล็กทรอนิกส์ | รองประธานสภาคณบดีคณะวิศวกรรมศาสตร์แห่งประเทศไทย (คนที่2) สมัยที่ 36 |  |
| รองศาสตราจารย์ ดร. | ทิพรัตน์  วงษ์เจริญ | สาขาวิชาวิศวกรรมอิเล็กทรอนิกส์ | กรรมการกลาง สมาคมวิชาการไฟฟ้า อิเล็กทรอนิกส์ คอมพิวเตอร์ โทรคมนาคม และสารสนเทศแห่งประเทศไทย (ECTI Association) ชุดปี พ.ศ. 2549 - 2550 และรองอธิการบดีอาวุโสด้านวิชาการ มหาวิทยาลัยกรุงเทพ |  |
| ผู้ช่วยศาสตราจารย์ ดร. | จักรพงษ์ สุธาภุชกุล | สาขาวิชาวิศวกรรมไฟฟ้าและคอมพิวเตอร์ | นักวิจัยที่ได้รับการคัดเลือกรับทุนสนับสนุนการแลกเปลี่ยนนักวิจัย Newton Fund – Thailand Research Fund Researcher Links – Travel grants 2017/18 ซึ่งสนับสนุนโดยสำนักงานกองทุนสนับสนุนการวิจัย (สกว.) ร่วมกับ British Council |  |
ความร่วมมือระหว่างองค์กร

ดูเพิ่ม: มหาวิทยาลัยกรุงเทพ § ความสัมพันธ์กับสถาบันต่างประเทศ
รูปแบบของความร่วมมือระหว่างคณะวิศวกรรมศาสตร์ มหาวิทยาลัยกรุงเทพ และองค์กรต่างๆภายนอก ประกอบไปด้วย 2 รูปแบบหลัก ซึ่งได้แก่ รูปแบบบันทึกความเข้าใจ และรูปแบบห้างหุ้นส่วน โดยสามารถแบ่งหมวดหมู่แยกย่อย ได้ดังนี้
ความร่วมมือระหว่างองค์กร > ความร่วมมือภายในประเทศ

ลักษณะความร่วมมือแบบบันทึกความเข้าใจ
หน่วยงานและองค์กรภายในประเทศไทยที่ได้ทำการเข้าร่วมความร่วมมือในลักษณะบันทึกความเข้าใจ กับทางคณะวิศวกรรมศาสตร์ มหาวิทยาลัยกรุงเทพ ประกอบไปด้วย CMO Group, เวสเทิร์นดิจิตอล (thailand) Co. ltd, The Monk Studios, บริษัท T-NET จำกัด และบริษัท เด็นโซ่ (ประเทศไทย) จำกัด
ลักษณะความร่วมมือแบบห้างหุ้นส่วน
หน่วยงานและองค์กรภายในประเทศไทยที่ได้ทำการเข้าร่วมความร่วมมือในลักษณะห้างหุ้นส่วน กับทางคณะวิศวกรรมศาสตร์ มหาวิทยาลัยกรุงเทพ ประกอบไปด้วย บริษัท โตโยต้า มอเตอร์ ประเทศไทย จำกัด, ซีเกท เทคโนโลยี, ปูนซิเมนต์ไทย, Robomac, Bangkok Glass Group, มินีแบ, Yaskawa Electric Corporation, CFS Intelligent Robots CO. Ltd. และCT Asia
ความร่วมมือระหว่างองค์กร > ความร่วมมือระหว่างประเทศ

ลักษณะความร่วมมือแบบห้างหุ้นส่วน
หน่วยงานและองค์กรภายนอกประเทศไทยที่ได้ทำการเข้าร่วมความร่วมมือในลักษณะห้างหุ้นส่วน กับทางคณะวิศวกรรมศาสตร์ มหาวิทยาลัยกรุงเทพ ได้แก่ มหาวิทยาลัยเทคโนโลยีนางาโอกะ
กิจกรรมและประเพณีภายในคณะวิชา

บทความหลัก: มหาวิทยาลัยกรุงเทพ § ชีวิตในมหาวิทยาลัย
ดูเพิ่ม: กีฬาเกียร์สัมพันธ์
กิจกรรมที่จัดขึ้นภายในคณะวิศวกรรมศาสตร์โดยส่วนใหญ่ล้วนแล้วแต่จะขึ้นตรงกับทางมหาวิทยาลัยกรุงเทพ โดยกิจกรรมและประเพณีที่มีการจัดขึ้นโดยตรงเฉพาะภายในคณะวิศวกรรมศาสตร์ มหาวิทยาลัยกรุงเทพ ซึ่งได้มีการสืบทอดกันมาอย่างยาวนาน จะมีกิจกรรมและประเพณีอันได้แก่ กิจกรรมพี่พบน้อง, ประเพณีวิ่งธง โดยประเพณีดังกล่าวเริ่มต้นจัดงานครั้งแรกเมื่อปี พ.ศ. 2536 จนถึงปัจจุบัน รวมไปถึงประเพณีปลดไทด์ใส่เกียร์ และประเพณีกีฬาเกียร์สัมพันธ์ ซึ่งคณะวิศวกรรมศาสตร์ มหาวิทยาลัยกรุงเทพ เป็น1ใน31 คณะวิศวกรรมศาสตร์ ของแต่ละสังกัดสถาบันอุดมศึกษาทั่วทุกภูมิภาคของประเทศไทยที่เข้าร่วมประเพณีดังกล่าว
เกร็ด

บทความหลัก: มหาวิทยาลัยกรุงเทพ § คณะและวิทยาลัย
การศึกษาที่คณะวิศวกรรมศาสตร์ในระดับปริญญาบัณฑิต (ปริญญาตรี), มหาบัณฑิต (ปริญญาโท) และดุษฎีบัณฑิต (ปริญญาเอก) ในตลอดทุกหลักสูตรจะทำการจัดการเรียนการสอน ณ มหาวิทยาลัยกรุงเทพ วิทยาเขตรังสิต เพียงวิทยาเขตเดียวเท่านั้น ซึ่งทางมหาวิทยาลัยจะเรียกนักศึกษาที่กำลังทำการศึกษาอยู่ในคณะวิศวกรรมศาสตร์ว่า "วิดสะเตอร์" (อังกฤษ: Witsater) โดยลักษณะสีของเสื้อช็อป (Workshop Shirt) ในช่วงระยะเวลาปัจจุบันสำหรับนักศึกษาในคณะวิศวกรรมศาสตร์ มหาวิทยาลัยกรุงเทพ จะมีสีซีเปีย ซึ่งในช่วงระยะเวลาเริ่มแรกที่ทางมหาวิทยาลัยกรุงเทพได้ทำการก่อตั้งคณะวิศวกรรมศาสตร์ขึ้น ลักษณะเสื้อช็อปของทางคณะวิศวกรรมศาสตร์จะมีสีแดงเลือดหมู โดยในช่วงระยะเวลาถัดมาจึงได้ทำการปรับเปลี่ยนมาเป็นสีเทา เช่นเดียวกันกับตุ้งติ้งของทางคณะวิชาที่มีองค์ประกอบระหว่างสีทอง และสีแดงเลือดหมู รวมไปถึงในส่วนปกของชุดครุยวิทยฐานะสำหรับนักศึกษาในคณะวิศวกรรมศาสตร์ มหาวิทยาลัยกรุงเทพ ที่เป็นสีแดงเลือดหมูเช่นเดียวกัน สืบเนื่องมาจากการที่สีประจำคณะวิศวกรรมศาสตร์เป็นสีเลือดหมู โดยมีสีเดียวกับโลหิตของพระวิษณุกรรม ซึ่งเป็นเทพแห่งวิศวกรรม และเทพแห่งการช่างทั้งปวง
เกร็ด > สี

สีประจำคณะวิศวกรรมศาสตร์ได้ทำการกำหนดให้รหัสสี #8D1B23 เป็นสีประจำคณะวิชา และได้นำสีดังกล่าวมาปรับใช้กับตราสัญลักษณ์, ธง, ปกชุดครุยวิทยฐานะ ฯลฯ ประจำคณะวิศวกรรมศาสตร์ มหาวิทยาลัยกรุงเทพ ตั้งแต่ในช่วงระยะเวลาที่เริ่มทำการก่อตั้งคณะวิชาจวบจนมาถึงในช่วงระยะเวลาปัจจุบัน
เกร็ด > การเดินทางมาสู่คณะวิชา

บทความหลัก: มหาวิทยาลัยกรุงเทพ § การเดินทาง
ในการเดินทางมายังคณะวิศวกรรมศาสตร์ มหาวิทยาลัยกรุงเทพ จะมีรูปแบบหลักในการเดินทางดังนี้
เดินทางโดยรถโดยสารสาธารณะประจำทาง
สาย 29, 34, 39, 59, 95ก., ปอ.504, ปอ.510, ปอ.520, ปอ.29, ปอ.39, รถ บขส. สายภาคเหนือและตะวันออกเฉียงเหนือ และเดินทางเข้ามายังตึกB4 (คณะวิศวกรรมศาสตร์) ภายในมหาวิทยาลัยกรุงเทพ (วิทยาเขตรังสิต)
เดินทางโดยรถตู้ประจำทาง
สาย ต.85 (อนุสาวรีย์ชัยฯ – ม.กรุงเทพ – รังสิต) และเดินทางเข้ามายังตึกB4 (คณะวิศวกรรมศาสตร์) ภายในมหาวิทยาลัยกรุงเทพ (วิทยาเขตรังสิต)
เดินทางโดยรถไฟฟ้า
ลงสถานีจตุจักร ต่อรถตู้ที่ลานจอดรถตรงข้ามจตุจักร และเดินทางเข้ามายังตึกB4 (คณะวิศวกรรมศาสตร์) ภายในมหาวิทยาลัยกรุงเทพ (วิทยาเขตรังสิต)
การเดินทางภายในมหาวิทยาลัยกรุงเทพ (วิทยาเขตรังสิต) จะมีบริการขนส่งโดยรถราง และรถบัสเล็ก คอยให้บริการในตามจุดต่างๆ (รวมไปถึงบริเวณตึกB4 คณะวิศวกรรมศาสตร์) เพื่ออำนวยความสะดวกสำหรับการโดยสารนักศึกษาไปยังจุดต่างๆภายในบริเวณมหาวิทยาลัย โดยไม่มีค่าใช้จ่ายใดๆ เนื่องจากเป็นสิทธิในการได้รับบริการขั้นพื้นฐานของบุคลากรภายในมหาวิทยาลัยและผู้ที่เข้ามาทำการเยี่ยมเยียน โดยที่รถรางและรถบัสเล็กดังกล่าวได้ทำการใช้น้ำมันไบโอดีเซลในการขับเคลื่อนเครื่องยนต์ แต่ในช่วงเวลาปัจจุบันได้มีการใช้พลังงานโซล่าเซลในการนำมาพัฒนาระบบผลิตไฟฟ้าจากพลังงานแสงอาทิตย์ แล้วจึงนำมาเข้าสู่ระบบไบโอดีเซลต่อไป ซึ่งกระบวนการดังกล่าวเป็นการนำพลังงานแสงอาทิตย์มาใช้ประโยชน์ในทั้ง 2 ระบบ โดยได้แก่ การนำพลังงานแสงอาทิตย์มาใช้สำหรับในการหุงต้มน้ำเพื่อทดแทนการใช้พลังงานไฟฟ้าในอดีต อีกทั้งยังนำมาใช้ในการให้ความร้อนกับน้ำมันพืชที่ได้ผ่านการใช้งานแล้ว เพื่อที่จะนำมาไว้ใช้สำหรับขั้นตอนกระบวนการกลั่น แล้วจึงนำกลับมาใช้ประโยชน์ต่อในกระบวนการถัดไป
เกร็ด > บทเพลง

บทเพลงภายในคณะวิศวกรรมศาสตร์ มหาวิทยาลัยกรุงเทพ ประกอบไปด้วยบทเพลง 2 ประเภท ซึ่งจะแบ่งออกเป็นบทเพลงประจำคณะวิชา และบทเพลงสันทนาการ โดยในช่วงระยะเวลาปัจจุบันมีจำนวนบทเพลงโดยรวมทั้งหมดเป็นจำนวน 22 บทเพลง ในจำนวนนี้จะสามารถแบ่งออกเป็นบทเพลงประจำคณะวิชาจำนวน 6 บทเพลง และในส่วนของบทเพลงสันทนาการอีกจำนวน 16 บทเพลง โดยบทเพลงเหล่านี้จะถูกนำใช้ในการประกอบกิจกรรมต่างๆที่ทางคณะวิชาได้ทำการเข้าร่วม ซึ่งรวมไปถึงกิจกรรมที่จัดขึ้นภายในบริเวณมหาวิทยาลัย และกิจกรรมที่จัดขึ้นภายนอกบริเวณมหาวิทยาลัย
ดูเพิ่ม

สถานีย่อยสถาบันอุดมศึกษาไทย
สภาวิศวกร
วิศวกรรมศาสตร์
กีฬาเกียร์สัมพันธ์
มหาวิทยาลัยกรุงเทพ
รายชื่อสาขาของวิศวกรรมศาสตร์
รายชื่อคณะวิศวกรรมศาสตร์ในประเทศไทย
สภาคณบดีคณะวิศวกรรมศาสตร์แห่งประเทศไทย
วิศวกรรมสถานแห่งประเทศไทย ในพระบรมราชูปถัมภ์
ใบอนุญาตประกอบวิชาชีพวิศวกรรมควบคุม (ประเทศไทย)
สหพันธ์นิสิตนักศึกษาวิศวกรรมศาสตร์แห่งประเทศไทย (สนวท.)
เชิงอรรถและอ้างอิง > เชิงอรรถ

↑  Creativity + Entrepreneurship + Technology
↑  ในส่วนของอักษรย่อคณะวิชาโดยมากจะนิยมใช้ BUEN เป็นอักษรย่อที่ใช้สำหรับจำกัดความในส่วนของชื่อคณะวิชา เนื่องมาจากเป็นการลดรูปคำว่า Bangkok University Engineering ให้อยู่ในรูปแบบอย่างง่าย
1 2  ก่อตั้งขึ้นเมื่อเดือนมิถุนายน แต่ไม่ทราบวันก่อตั้งที่แน่ชัด
1 2 3  คำนำหน้านามขณะที่ดำรงตำแหน่งทางวิชาการในช่วงระยะเวลานั้น
↑  ประกอบไปด้วยบทเพลงดังนี้ เพลงปรบมือคณะรหัส 3, เพลงENGINEER BOOM, เพลงสายเลือดวิศวะ, เพลงแรงเลือดหมู, เพลงวิศวะคนซี่อ และเพลงวิศวะรักจริง
↑  ประกอบไปด้วยบทเพลงดังนี้ เพลงแมงวัน, เพลงสับปะรด, เพลงตุ่ม, เพลงฮิปโป, เพลงตาแดงๆ, เพลงหล่อ+สวย, เพลงรถเมล์มอ, เพลงมะขวิด, เพลงพี่คะ, เพลงดัชนีไร้รัก, เพลงกระดึ๊บ, เพลงบัวนิเทศ, เพลงนวลอนงค์, เพลงนายพราน, เพลงบูชายัญ และเพลงว่าวไพ่